Diari Oficial de la Generalitat Valenciana


Sumari del DOGV 7933, del 09-12-2016 (2016/9731)

ORDRE 12/2016, de 23 de novembre, de la Conselleria d'Habitatge, Obres Públiques i Vertebració del Territori, per la qual es crea un distintiu per a la identificació dels vehicles de lloguer amb conductor (VTC) a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/11/23/12/dof/vci/html**

### Dades del document

Número de DOGV
:   7933

Data del DOGV
:   09-12-2016

Secció del DOGV
:   I. DISPOSICIONS GENERALS

Número del document
:   2016/9731


Data del document
:   23-11-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Descriptors 

:   * Conselleria d'Habitatge, Obres Públiques i Vertebració del Territori
    * legislació

ORDRE 12/2016, de 23 de novembre, de la Conselleria d'Habitatge, Obres Públiques i Vertebració del Territori, per la qual es crea un distintiu per a la identificació dels vehicles de lloguer amb conductor (VTC) a la Comunitat Valenciana.  
 [2016/9731]  
La Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 42, estableix que el transport públic de viatgers amb vehicles de turisme de característiques especials s'ha d'adequar a allò que s'ha assenyalat en la legislació estatal en la matèria.  
L'article 5 de La Llei orgànica 5/1987, de 30 de juliol, de delegació de facultats de l'Estat en les comunitats autònomes en relació amb els transports per carretera i per cable, delega en les comunitats autònomes facultats en matèria de transports públics discrecionals.  
  
El Reial decret 1211/1990, de 28 de setembre, pel qual s'aprova el Reglament d'ordenació dels transports terrestres, en l'article 182, apartat quatre, permet a les comunitats autònomes que per delegació de l'Estat hagueren assumit competències en matèria d'autoritzacions de lloguer de vehicles amb conductor, exigir que els vehicles emparats en autoritzacions d'aquesta classe s'identifiquen externament per mitjà d'algun distintiu.  
En la sessió realitzada el 14 de gener de 2016, la Comissió Permanent del Consell del Taxi va acordar, per unanimitat, l'aprovació d'un distintiu per a la identificació de vehicles de lloguer amb conductor a la Comunitat Valenciana.  
Per tot això, en virtut de l'article 28.e de la Llei 5/1983, de 30 de desembre, del Consell; de l'article 4 del Decret 159/2015, de 18 de setembre, pel qual s'aprova el Reglament orgànic i funcional, i complits els tràmits procedimentals previstos en l'article 43 de l'esmentada llei i en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, a proposta del director general d'Obres Públiques, Transport i Mobilitat,  
  
ORDENE  
  
Article 1. Objecte  
Els vehicles dedicats a l'activitat d'arrendament amb conductor, l'autorització de la classe VTC dels quals es trobe residenciada en l'àmbit territorial de la Comunitat Valenciana, hauran d'estar permanentment identificats mitjançant el distintiu que figura en l'annex d'aquesta ordre.  
  
  
Article 2. Distintiu  
La numeració i l'any recollits en el distintiu fa referència als mesos i a l'any en què el titular de les autoritzacions haurà de visar les seues autoritzacions, per la qual cosa l'òrgan encarregat de facilitar aquest farà una marca en el número corresponent al mes concret en què haja de realitzar el visat cada un dels titulars.  
  
  
Article 3. Lloc de col·locació dels distintius  
Els distintius s'hauran de col·locar en la part superior dreta del vidre davanter, de manera que resulten visibles des de l'exterior sense interferir la visibilitat del conductor.  
  
Article 4. Disposició i validesa dels distintius  
L'òrgan competent per a l'atorgament de les autoritzacions serà l'encarregat de posar a disposició de les empreses titulars dels vehicles dedicats a l'activitat d'arrendament amb conductor tants distintius com vehicles amb autorització tinguen expedides al seu nom, i únicament seran vàlids els distintius que aquest facilite. L'entrega del distintiu es realitzarà amb el pagament previ, si és el cas, de la corresponent taxa d'acord amb la normativa reguladora de les taxes de la Generalitat.  
  
Article 5. Sancions  
L'incompliment del que preveu aquesta ordre serà sancionat d'acord amb el que es disposa en la Llei 16/1987, de 30 de juliol, d'ordenació dels transports terrestres.  
  
  
DISPOSICIÓ ADDICIONAL  
  
Única. Clàusula de no despesa  
L'aplicació i l'execució d'aquesta ordre, incloent-hi a aquest efecte tots els actes jurídics que es poden dictar en desenvolupament o execució d'aquesta, no podrà tindre cap incidència en la dotació de tots i cada un dels capítols de despesa de la Generalitat i, en tot cas, haurà de ser atesa amb els mitjans personals i materials de la conselleria competent en matèria de transports.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 23 de novembre de 2016.  
  
La consellera d'Habitatge, Obres Públiques  
i Vertebració del Territori,  
MARIA JOSÉ SALVADOR RUBERT


Còpia Permalink ELI